****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 14. aprill 2025 nr 1-9/25/36

Algus kell 16.00, lõpp kell 17.01

**Koosolekut juhatas** Külli Salumäe

**Protokollis** Maria Kuldkepp

**Võtsid osa liikmed:** Janika Gedvil, Kati Kivja (Teams), Külli Salumäe, Margit Suurmets (Teams), Lii Susi, Priit Pramann (Teams), Juhan-Mart Salumäe (Teams), Aavo Soopa

**Puudus:** Marje Aavik, Griseldis Künnapuu, Harri Künnapuu, Allan Praats

**Võtsid osa asendusliikmed:** Kert Kärner (M. Aavik asendusliige)

**Koosolekul viibisid:** abilinnapea Are Tints, linnasekretär Ene Rink, Viljandi Täiskasvanute Gümnaasiumi direktor Mall Kõiv

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus.

Komisjon kinnitas päevakorra.

**PÄEVAKORD:**

1. Hädaolukorra seaduses sätestatud ülesannete delegeerimine (2025/333)

2. Viljandi Linnavolikogu 28.11.2024 määruse nr 58 „Viljandi linna avalik tasuline parkimisala ja parkimistasu“ muutmine (2025/331)

3. Rahvaalgatuse „Ei Viljandi linna parkimistasule“ läbivaatamine (2025/332)

4. Loa andmine varaliste kohustuste võtmiseks projekti "Pererändega saabunud uussisserändajate ja rahvusvahelise kaitse saajate tööle saamise ja tööl püsimise toetamine Viljandi linnas" raames koolitusteenuse ostmiseks (2025/334)

5.Viljandi Täiskasvanute Gümnaasiumi pidamise üleandmine riigile (2025/330)

**PÄEVAKORRAPUNKT NR 1**

**Hädaolukorra seaduses sätestatud ülesannete delegeerimine (2025/333)**

**KUULATI:**

E. Rink – määruse eelnõuga delegeeritakse hädaolukorra seadusest ja selle alusel antud õigusaktidest tulenevad kohaliku omavalitsuse üksuse ja selle organi ülesanded linnavalitsusele.

Komisjoni esimees tegi ettepaneku toetada eelnõu. Vastuväiteid ei olnud.

**OTSUSTATI:**

Toetada eelnõu „Hädaolukorra seaduses sätestatud ülesannete delegeerimine (2025/333)“.

**PÄEVAKORRAPUNKT NR 2**

**Viljandi Linnavolikogu 28.11.2024 määruse nr 58 „Viljandi linna avalik tasuline parkimisala ja parkimistasu“ muutmine (2025/331)**

**KUULATI:**

E. Rink - eelnõu eesmärk on vähendada Viljandi linnas tasulise parkimise ala. 28.11.2024 võttis volikogu vastu määruse tasulise parkimise korra kehtestamiseks Viljandi linnas. Selles on kirjas ka tänavad ja piirkonnad, millele tasuline parkimine laieneb.

Komisjoni esimees pani eelnõu hääletusele.

**Hääletati:**

8 poolt, 1 erapooletu

**OTSUSTATI:**

Toetada eelnõu „Viljandi Linnavolikogu 28.11.2024 määruse nr 58 „Viljandi linna avalik tasuline parkimisala ja parkimistasu“ muutmine (2025/331)“.

**PÄEVAKORRAPUNKT NR 3**

**Rahvaalgatuse „Ei Viljandi linna parkimistasule“ läbivaatamine (2025/332)**

**KUULATI:**

E. Rink - eelnõu eesmärk on läbi vaadata ja anda seisukoht rahvaalgatusele „Ei Viljandi linna parkimistasule“.

Komisjoni esimees pani konkureerivale hääletusele rahvaalgatuse seisukohad.

1. Nõustuda rahvaalgatuse seisukohtadega.

**Hääletati:**

1 poolt

2. Mitte nõustuda rahvaalgatuse seisukohtadega.

**Hääletati:**

7 poolt, 1 erapooletu

**OTSUSTATI:**

Hariduskomisjon ei nõustu eelnõu „Rahvaalgatuse „Ei Viljandi linna parkimistasule“ läbivaatamine (2025/332)“ seisukohtadega.

**PÄEVAKORRAPUNKT NR 4**

**Loa andmine varaliste kohustuste võtmiseks projekti "Pererändega saabunud uussisserändajate ja rahvusvahelise kaitse saajate tööle saamise ja tööl püsimise toetamine Viljandi linnas" raames koolitusteenuse ostmiseks (2025/334)**

**KUULATI:**

A. Tints - eelnõu eesmärk on saada Viljandi Linnavolikogult luba võtta varalisi kohustusi projekti "Pererändega saabunud uussisserändajate ja rahvusvahelise kaitse saajate tööle saamise ja tööl püsimise toetamine Viljandi linnas" raames läbiviidavate riigihangete „Ettevõtluse algõppe kursuse läbiviimine perioodil 2025-2027“ ja „Kutsevaliku täiendõppe kursuse läbiviimine perioodil 2025-2027“ tulemusel hankelepingute sõlmimiseks.

Komisjoni esimees pani eelnõu hääletusele.

**Hääletati:**

9 poolt

**OTSUSTATI:**

Toetada eelnõu **„**Loa andmine varaliste kohustuste võtmiseks projekti "Pererändega saabunud uussisserändajate ja rahvusvahelise kaitse saajate tööle saamise ja tööl püsimise toetamine Viljandi linnas" raames koolitusteenuse ostmiseks (2025/334)“.

**PÄEVAKORRAPUNKT NR 5**

**Viljandi Täiskasvanute Gümnaasiumi pidamise üleandmine riigile (2025/330)**

**KUULATI:**

A. Tints - eelnõu eesmärk on korraldada Viljandis asuva Täiskasvanute Gümnaasiumi pidamise üleandmist riigile.

M. Kõiv tegi ülevaate Viljandi Täiskasvanute Gümnaasiumi korraldusest.

Komisjoni esimees pani eelnõu hääletusele.

**Hääletati:**

9 poolt

**OTSUSTATI:**

Toetada eelnõu **„**Viljandi Täiskasvanute Gümnaasiumi pidamise üleandmine riigile (2025/330)“.

(allkirjastatud digitaalselt) (allkirjastatud digitaalselt)

Külli Salumäe Maria Kuldkepp

koosoleku juhataja protokollija